KEPIKÕND!   * seda võib harrastada suvalisel ajahetkel, ka siis kui lapsed veel või juba magavad ning siis kui keegi neid hoiab  * seda võib harrastada suvalisel aastaajal  * selleks pole vaja ette võtta teekonda  trenni, trenn algab koduväravast välja jõudes  * ma saan ühendada meeldiva kasulikuga ning samal ajal ka koera jalutada  * kaalujälgijate süsteemis annab pool tundi kepikõndi tervelt 3 lisapunkti (kui ma nüüd ei eksi, äkki oli ikka tund aega), mida on üsna palju  * väga efektiivne väsimuse kaotaja! Ma võin vabalt minna kepikõnnile peale 13-tunnist tööpäeva, peale mida ma trenni iialgi ei viitsiks minna, ja mu väsimus kaob 10 minutiga.  * väga efektiivne kaalulangetaja! eriti kui veel  toiduga mitte liialdada. Sel aastal on neid suureksjäänud ja jälle selgaminevaid riideid kuidagi rõõmutekitavalt rohkelt olnud:)  * tore on kepikõnnil olles kohata teisi kepikõndijaid  * kepikõnnil on töös kogu keha lihased, kõnni lõpetuseks võib teha ka jõu ja venitusharjutusi  * rüht paraneb, füüsiline vorm paraneb, lihastoonus tõuseb  * hoiab kokku trenniraha, mis tänapäeval polegi niiväga väike summa  * saad tutvuda koduümbruse ja loodusega, see on uskumatult lõõgastav